stanford-oval/wikipedia huggingface dataset:
Halal
Halal-ruoka > Halal-teurastus

Halal-teurastuksessa eläimen pää on suositeltavaa kääntää teurastuksen ajaksi kohti Mekkaa, teroittaa veitsi, leikata nopeasti, sanoa ”Jumalan nimeen” (bismillah), siunata Profeettaa ja katkaista suuret kaulavaltimot.
Halal-teurastuksessa pakollista on leikata eläimen henkitorvi ja ruokatorvi, mutta kaulavaltimoiden katkaisu on pelkästään suotavaa. On luvatonta käyttää hampaita tai luuta leikkaamiseen.
Šaria-laki ei kiellä eläimen tainnuttamista ennen teurastusta, mutta tainnutuskäytäntöä sovelletaan muslimiyhteisöissä vaihtelevasti. Eläimen teurastaminen ilman tainnutusta on kielletty Suomen eläinsuojelulaissa. Laissa sallitaan tähän kuitenkin poikkeuksena teurastus, jossa uskonnollisista syistä verenlasku aloitetaan yhtä aikaa tainnutuksen kanssa tarkastuseläinlääkärin läsnä ollessa. Suomessa eläimen tainnutus tehdään käyttäen pulttipistoolia (pultin isku päähän). Elintarviketurvallisuusvirasto Eviran sääntöjen mukaan pulttipistoolin käyttäminen on pelkkä tainnutusmenetelmä ja vaatii mahdollisimman pian kuoleman varmistavan menettelyn. Poikkeuskäytäntö on sallittu vain teurastamoissa, jolloin toimenpidettä valvoo teurastamon tarkastuseläinlääkäri.
Halal-ruoka > Sallitut ruoat

Keskiajalla julkaistu šariakäsikirja Reliance of the Traveller luettelee sallittuja ja kiellettyjä ruokia. Islamissa on sallittua syödä muun muassa seuraavia eläimiä: keihäsantilooppi, seepra, hyeena, kettu, piikkisika, jänis, kalliotamaani, peura, strutsi ja hevonen.
Halal-ruoka > Kielletyt ruoat

Islamissa kiellettyjä ruokia ovat ainakin:
eläimet, joita ei ole teurastettu islamin vaatimusten mukaan (on kuitenkin sallittua syödä kalaa ja heinäsirkkoja, vaikka niitä ei olisi teurastettu oikein),
sianliha;
kissat ja inhottavat pikkueläimet, jotka ryömivät tai kävelevät maassa, kuten muurahaiset, kärpäset ja vastaavat;
petoeläimet, joilla on kulma- tai syöksyhampaat, kuten leijona, ilves, leopardi, susi, karhu ja apinat (myös elefantti ja lumikko);
ne, jotka saalistavat kynsillään, kuten haukat, kotkat tai varikset.
aasi ja muuli;
sammakot, krokotiilit;
sylki ja siemenneste;
veri;
alkoholi.
On myös kiellettyä syödä myrkkyä, lasia tai maata.
Joseph Schachtin mukaan Ibn Hanbal ja eräät  klassiset hadith -kokoelmat ovat välittäneet tiedon, jonka mukaan profeetta Muhammed kielsi syömästä myös liskoja, koska ne saattavat kuulua kadonneeseen heimoon, joka oli muuttunut eläimiksi. Tarina sisältyy muiden ohella kokoelmaan Sahih Muslim.
Näihin sääntöihin on poikkeuksia. Hengenhädässä ruokasäännöistä on luvallista poiketa islamiin kuuluvan erivapausperiaatteen (rukhsa) mukaisesti. Nykyajan merkittävin šiialainen auktoriteetti ajatollah Khomeini (1902–1989) on antanut tarkat ohjeet siitä, mikä ruokailussa on sallittua ja mikä kiellettyä. Esimerkiksi eläinten ulosteiden tai nenän eritteiden nauttiminen ei ole kiellettyä mitättömissä määrin muihin elintarvikkeisiin sekoittuneina.
Kamelin virtsan juomista pidetään islamissa terveellisenä. Jami` Al-Tirmidh sisältää hadithin, jonka mukaan profeetta Muhammed suositteli juomaan kamelin virtsaa ja maitoa, jos Mekan ilmasto tuntui painostavalta. Hän jopa lähetti tällaisille ihmisille kameleita käyttöön hyväntekeväisyyden nimissä. Islamilaisen tieteen mukaan tämä hadith on sahih eli aitoa ja luotettavaa perimätietoa Muhammedista.
Halal-ruoka > Alkoholi

Oppineiden mielipiteet eroavat siinä, tekeekö alkoholin käyttö liuottimena esimerkiksi kosmeettisesta tuotteesta kielletyn. Useimpien oppineiden mukaan tekee, mutta eräät, kuten sheikki Ibn Uthaymeen  katsoo, että tällainen tuote on luvallinen. Sheikki Ibn Uthaymeenin kanta on, että jos määrä on vähäinen eikä sillä ole vaikutusta, tuote on laillinen. Esimerkiksi alkoholimäärä 1–3 %  ei tee tuotteesta laitonta. Profeetan kerrotaan kuitenkin sanoneen: "Mikä suurina määrinä päihdyttää, on myös pieninä määrinä kielletty."
Koulukuntien erot

Islamilaisessa šarialaissa on useita koulukuntia (madhhab). Niiden näkemykset poikkeavat jonkin verran toisistaan. Hanafi-koulukunta katsoo, että vain kalanmuotoiset merenelävät ovat halal. Maliki-koulukunnassa katsotaan, että kaikki merestä saatu on halal. Shafi'i-koulukunnalla ei ole yhtenäistä linjaa. Joidenkin mielestä kalat ovat halal, mutta sammakot eivät. Toisten mielestä myös ne merenelävät ovat halal, jotka muistuttavat syötäväksi muutoin hyväksyttäviä elämiä.
Egyptiläisen fatwan mukaan uskonoppineet ovat eri mieltä siitä, onko alligaattorin ja krokotiilin liha halal. Tämä heijastaa yllä mainittuja eroja hanafien ja malikiittien välillä. Egyptissä molemmat koulukunnat ovat edustettuna.
Tutkimuksia

Pakistanilaiset tieteilijät tekivät kokeellisen tutkimuksen, jossa 66 broileria jaettiin kahteen ryhmään. Ensimmäinen teurastettiin halal-sääntöjen mukaan lausuen 'Jumalan nimeen' (bismillah). Toinen ryhmä teurastettiin mainitsematta Jumalan nimeä. Kun jälkimmäisen ryhmän broilerit tutkittiin, niiden maksassa ja rintalihaksissa havaittiin verenpurkautumia. Sen sijaan ryhmässä, jota teurastettaessa mainittiin Jumalan nimi, broilerien rakenne havaittiin normaaliksi. Tulos vastasi aikaisempien tutkimusten tuloksia. Tieteilijät tulkitsivat havaintonsa niin, että Jumalan nimen mainitsematta jättäminen oli synti, ja näin tehdessään teurastaja palveli Saatanaa, jolloin hänestä tuli monijumalainen. Histologiset muutokset broilerissa olivat Jumalan vastaus synnintekoon.
Tutkimuksen julkaissutta lehteä International Journal of Poultry Science ei mainita tieteellisiä lehtiä luokittelevassa suomalaisessa Julkaisufoorumissa. Elsevierin ylläpitämästä tieteellisten lehtien Scopus-tietokannasta lehti poistettiin vuonna 2018.
Aiheesta muualla

Kuvia tai muita tiedostoja aiheesta Halal Wikimedia Commonsissa
Halal-lihasäilykkeitä itämaisessa ruokakaupassa.
Kamelin teurastusta Mauritaniassa 2007
Thor Porko

Thor Andreas Porko ( 7. kesäkuuta 1905 Alaveteli – 1. kesäkuuta 1977 Kokkola) oli suomalainen kilpapyöräilijä.
Porko edusti Suomea Berliinin olympialaisissa 1936. Hän sijoittui 100 kilometrin maantieajossa jaetulle 16. sijalle ja ratapyöräilyssä 1 000 metrin aika-ajossa 18:nneksi. Maantiepyöräilyn maailmanmestaruuskilpailuissa hän sijoittui 192 kilometrin maantieajossa 31:nneksi vuonna 1931.
Gamlakarleby IF:ää edustanut Porko voitti kahdeksan Suomen-mestaruutta. Hän voitti henkilökohtaisen mestaruuden ratapyöräilyssä 1 000 metrin aika-ajossa vuosina 1934 ja 1935 sekä maantiellä 10 kilometrillä vuosina 1935 ja 1937, 20 kilometrillä vuonna 1931 ja 100–120 kilometrillä vuosina 1930 ja 1936. Hän voitti Porvoon ajon vuonna 1933.
Ketamiini

| --- | --- |

Ketamiini
Systemaattinen (IUPAC) nimi
(RS)-2-(2-klorofenyyli)-2-(metyyliamino)-sykloheksa-1-oni
Tunnisteet
CAS-numero: 6740-88-1
ATC-koodi: N01AX03
PubChem CID: 3821
DrugBank: APRD00493
Kemialliset tiedot
Kaava: C13H16NClO 
Moolimassa: 237,725 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 90 %
Proteiinisitoutuminen: n. 50 %
Metabolia: hepaattinen
Puoliintumisaika: 2,5–3 tuntia
Ekskreetio: renaalinen (> 90 %)
Terapeuttiset näkökohdat
Raskauskategoria:  B (Yhdysvalloissa)
Reseptiluokitus:  R E PKV-a Lh (Suomessa)
Antotapa: suonensisäisesti, lihakseen, suun kautta, paikallisesti
Ketamiini  on dissosiatiivinen eläinten ja ihmisten hoidossa käytettävä nukutusaine, jota käytetään erityisesti hevosten nukutusaineena. Ketamiini saa aikaan dissosiatiivisen anestesian, millä tarkoitetaan tietoisen mielen irtautumista aistihavainnoista. Suomessa raseemista ketamiinia myydään valmistenimillä Ketamin Abcur sekä esketamiinia valmistenimillä Eskatamine, Ketanest-S, Sinmelan ja Spravato.
Ketamiini on kahden optisen stereoisomeerin S(+)- ja R(-)-ketamiinin raseeminen seos. Ensin mainittu komponentti eli esketamiini sitoutuu NMDA-reseptoriin 4–5 kertaa suuremmalla affiniteetilla kuin R-ketamiini. Enantiomeereilla onkin selvästi toisistaan poikkeavat vaikutusspektrinsä, ja esketamiini vastaa pääasiallisesti aineen anestesia- ja analgesiavaikutuksista.
Tajuntaa muuttavien vaikutustensa vuoksi ketamiinia käytetään myös päihteenä. Dissosiatiivinen anestesia saattaa ilmentyä esimerkiksi ruumiistairtautumisen kokemuksina tai muina kuolemanrajakokemuksina. Ketamiinin käyttöä masennuslääkkeenä tutkitaan.
Historia

Ketamiinin kehitti tohtori Calvin Stevens kehittäessään turvallisempaa vastinetta fensyklidiinille (PCP) anestesiaa varten. Fensyklidiinin ongelmana olivat sen voimakkaat hallusinogeeniset vaikutukset. Calvin Stevens syntetisoi nimellä CI581 tunnetun ketamiinin vuonna 1962 Parke-Davisin tutkimuslaboratoriossa. Ketamiini patentoitiin Belgiassa vuonna 1963 ja Yhdysvaltain elintarvike- ja lääkevirasto FDA hyväksyi sen ihmiskäyttöön vuonna 1970. Ketamiinia käytettiin ensimmäisen kerran Vietnamin sodassa amerikkalaisten sotilaiden hoidossa. Ketamiinista on tehty myös useita johdannaisia, kuten esketamiini ja metoksetamiini.
Valmistus

Ketamiinisynteesin lähtöaine on o-kloorifenyylisyklopentyyliketoni, joka reagoi bromin kanssa muodostaen bromatun johdannaisen, jossa bromiatomi liittyy syklopentyylirenkaaseen α-asemaan karbonyyliryhmään nähden. Tämä välituote reagoi metyyliamiinin vesiliuoksen kanssa metyyli-iminoalkoholiksi, joka toisiintuu happamissa olosuhteissa ketamiiniksi. Suomessa ketamiinivalmisteita markkinoi lääketehdas Pfizer.
Toimintatapa

Vaikutusmekanismiltaan ketamiini on keskushermoston kiihdyttävän välittäjäaineen glutamaatin NMDA-reseptorin salpaaja. Vaikutusmekanismi on samankaltainen esimerkiksi dekstrometorfaanin ja fensyklidiinin kanssa. Ihmiselle annettavaa muotoa kutsutaan ketamiinihydrokloridiksi (C13H16ClNO·HCl). Sen biologinen hyötyosuus on noin 90 prosenttia. Se sitoutuu plasman proteiineihin noin 50-prosenttisesti, ja maksa hajottaa aineen kolmeksi nukutuslääkkeenä epäaktiiviseksi aineenvaihduntatuotteeksi, jotka erittyvät pääosin munuaisten kautta.
Käyttö

Ketamiinia käytetään erityisesti lasten nukutusaineena ja eläinlääketieteessä erityisesti hevosten nukutusaineena. Tajuntaa muuttavien ja hallusinogeenisten vaikutustensa vuoksi ketamiinia käytetään myös päihteenä. Ketamiinin käyttöä masennuslääkkeenä tutkitaan, ja sitä on kokeiltu myös alkoholi- ja päihderiippuvuuksien hoidossa.
Käyttö > Lääkekäyttö

Ketamiini saa aikaan dissosiatiivisen anestesian, millä tarkoitetaan tietoisen mielen irtautumista aistihavainnoista. Potilaalla tämä saattaa ilmentyä esimerkiksi ruumiistairtautumisen kokemuksina tai muina kuolemanrajakokemuksina. Haittavaikutukset ovat yleisempiä aikuisilla kuin lapsilla; aikuisista potilaista haittavaikutuksia ilmenee jopa kolmasosalla. Oireet voivat olla hyvin epämiellyttäviä, minkä vuoksi ketamiinin kanssa annetaan usein jotakin bentsodiatsepiinia, kuten midatsolaamia. Ketamiini soveltuu myös yhteiskäyttöön nukutuksessa muun muassa ilokaasun kanssa. Ketamiinia käytetään toisinaan myös paikallisesti puudutuksen lisälääkityksenä. Silmäleikkauksien anestesiaan ketamiini ei sovellu, koska se kohottaa silmänpainetta.
Yhdysvaltain terveysvirasto raportoi 2006, että yksi ainoa ketamiiniannos helpotti merkittävästi vaikeasta masennuksesta kärsivien potilaiden oireita. Huomattavana erona tavanomaisiin masennuslääkkeisiin verrattuna ketamiinin vaikutus tuli esiin jo muutaman tunnin kuluttua lääkeaineen annostelusta. Ketamiinia kutsutaankin nykyisin nopeaksi masennuslääkkeeksi. Kroonisesta masennuksesta kärsivä, joka ei ole saanut apua muista hoidoista, voi mahdollisesti hyötyä ketamiinista, mutta sen pitkäaikaisia vaikutuksia ei tunneta. Se voi vaikuttaa pulssin tiheyteen ja verenpaineeseen Oxford Health NHS Foundation Trustin tutkimusryhmä on tutkinut ketamiinia vakavan masennuksen hoidossa. Yale School of Medicinen tutkimusryhmän mukaan ketamiini auttaa uusimaan stressissä vahingoittuneita tai tuhoutuneita aivosolujen synaptisia yhteyksiä. Se toimii opioidijärjestelmän aktivoinnin kautta. Ketamiinia on tutkittu myös alkoholi- ja päihderiippuvuuksien hoidossa myönteisin tuloksin. Rupert McShanen mukaan ketamiini pitäisi ottaa käyttöön masennuslääkkenä, sillä se voi tarjota hoidon kymmenilletuhansille potilaille, jotka eivät ole saaneet apua muista hoidoista.
Yhdysvaltain terveysvirasto raportoi vuonna 2017 uudessa tutkimuksessa, että ketamiinin masennusta lievittävät ominaisuudet ovat merkittävän tehokkaat. Tilastollinen todistusaineisto on vahva jatkotutkimuksia varten. Ketamiinilla saattaa myös olla käyttökohdetta kivunhoidon oheislääkkeenä. Tutkijat ovat kiinnostuneita ketamiinista kivunhoidossa: vuonna 2018 on saatu selville, että se vaikuttaa opioidijärjestelmän aktivoinnin kautta. Ketamiini saattaa siis olla ikään kuin valeasussa oleva opioidi, joka sisältää jonkin vielä tuntemattoman epäsuoran mekanismin opioidireseptorin aktivointiin. Ketamiinin ja oksitosiinin yhdistelmävalmiste on lupaava, turvallinen ja tehokas voimakkaan kivun hoidossa.
Ehdottomia esteitä ketamiinin käytölle ovat yliherkkyys yhdisteelle tai apuaineelle sekä verenpaineen kohoamisesta johtuva vakava riski mukaan lukien raskaustoksemia. Erityistä varovaisuutta on noudatettava myös monien muiden sairauksien yhteydessä. Näitä ovat muun muassa epilepsia, maksakirroosi, silmänpainetauti, skitsofrenia ja hengitysteiden infektiot. Turvallisuutta raskauden aikana ei ole varmuudella kyetty osoittamaan.
Käyttö > Päihdekäyttö

Ketamiinia käytetään myös päihteenä sen tajuntaa muuttavien, dissosiatiivisten vaikutustensa vuoksi. Ketamiinilla on lisäksi hallusinogeenisia vaikutuksia, jotka kestävät noin 30–60 minuuttia. Ketamiini voi saada aikaan rauhallisen ja rentoutuneen tilan, liikkumattomuutta, kivunlievitystä ja muistinmenetystä, jolloin henkilöllä ei ole muistikuvaa vaikutuksen alaisena tapahtuneesta. Ketamiinin käyttäjä voi olla päihtymystilassa ympäristönsä ärsykkeisiin reagoimaton.
Ketamiinia myydään kirkkaana nesteenä ja valkoisena tai vaaleahkona jauheena. Jauhemainen ketamiini (100–200 milligrammaa) on tyypillisesti pakattu pieniin lasipulloihin, pieniin muovipusseihin, kapseleihin tai paperi-, pergamiinipaperi- tai alumiinifoliokääreisiin. Jauhemaista ketamiinia käytetään nuuskaamalla tai polttamalla lisäämällä sitä kannabis- tai tupakkasavukkeisiin. Nestemäistä ketamiinia käytetään suonensisäisesti tai sekoittamalla sitä juomiin.
Suonensisäisesti käytettynä ketamiinin vaikutukset alkavat 1–5 minuutissa, nuuskattuna 5–15 minuutissa ja oraalisesti nautittuna 5–30 minuutissa. Ketamiinin vaikutukset alkavat suhteellisen nopeasti nuuskattuna ja oraalisesti nautittuna, eikä suonensisäinen käyttö ole osin tämän vuoksi yleistä. Hallusinogeeniset vaikutukset kestävät noin tunnin tai vähemmän, mutta käyttäjän aistit, arviointikyky ja koordinaatio voivat poiketa tavanomaisesta vielä 24 tuntia käytön jälkeen. Annostus 1,0–2,0 mg painokiloa kohti tuottaa noin tunnin kestävän intensiivisen kokemuksen.
John C. Lilly ja David Woodard ovat kirjoittaneet laajasti omasta psykonautatiokokemuksestaan ketamiinilla.
Haitat > Toksisuus virtsarakon soluille

Ketamiinin pitkäaikainen käyttö voi johtaa peruuttamattomiin virtsarakon vaurioihin, kuten verenvuotoihin, tulehduksiin ja pidätyskyvyn häiriöihin, koska aine on toksinen virtsarakon soluille. Nukutusaineena ketamiinia ei käytetä toistuvasti, joten tässä käytössä tätä vaaraa ei ole.
Haitat > Olneyn leesiot

Vuonna 2013 magneettikuvauksen avulla tehty tutkimus osoitti ketamiinista riippuvaisilla henkilöillä olevan vaurioita aivoissaan 2–4 vuotta jatkuneen käytön jälkeen. Vauriot olivat samankaltaisia kuin eläinkokeilla saadut. Tutkitut käyttivät keskimäärin 1 g ketamiinia lähes päivittäin. Yli 4 vuotta käyttäneillä henkilöillä oli muistiongelmia, ahdistusta ja masennusta. Yli 7 vuotta käyttäneillä taas oli ilmeisiä lihasten pakkoliikkeitä ja koordinaatiokyvyn heikkenemistä eli ataksiaa.
Lainsäädäntö

Suomessa ketamiini on lääkelain mukainen erityisehdollinen, alkuperäislääkemääräyksen vaativa pääasiallisesti keskushermostoon vaikuttava lääke. Sen ehto kuuluu: ”Sairaalakäyttöön, anestesiologian erikoislääkäreiden käyttöön tai heidän valvonnassaan tapahtuvaan hoitoon.” (Pharmaca Fennica status = R E PKV-a). Lisäksi ketamiinia voidaan käyttää joidenkin eläinlajien, kuten kissojen, koirien ja hevosten nukutuksessa; ei kuitenkaan naudoilla.
Aiheesta muualla

Wikimedia Commonsissa on kuvia tai muita tiedostoja aiheesta .
Arvostelu Karl Jansenin Ketamine: Dreams and Realities kirjasta Uskonnontutkijan numerossa 2/2006
PubChem: Ketamine (englanniksi)
Human Metabolome Database (HMDB): Ketamine
DrugBank: Ketamine (englanniksi)
Toxin and Toxin Target Database (T3DB): Ketamine (englanniksi)
KEGG: Ketamine (englanniksi)
Encyclopaedia Britannica: ketamine (englanniksi)
Kipulääkkeet eli analgeetit
| --- | --- |
Tulehduskipulääkkeet: asetyylisalisyylihappo |  deksibuprofeeni | diflunisaali |  diklofenaakki | etorikoksibi | flurbiprofeeni |  ibuprofeeni |  indometasiini |  ketoprofeeni | ketorolaakki | mefenaamihappo | meloksikaami |  naprokseeni | parekoksibi | piroksikaami | propyfenatsoni |  rofekoksibi |  selekoksibi | sulindaakki | tolfenaamihappo | valdekoksibi
Opioidit: alfentaniili |  buprenorfiini |  dekstropropoksifeeni |  dihydrokodeiini |  endorfiini | etyylimorfiini |  fentanyyli |  heroiini |  hydrokodoni | hydromorfoni | karfentaniili |  kodeiini |  metadoni |  morfiini |  nalbufiini |  oksikodoni |  oksimorfoni | pentatsosiini |  petidiini | propoksifeeni |  remifentaniili |  sufentaniili |  tebaiini | tilidiini |  tramadoli
Muut: parasetamoli |  kannabinoidit (lääkekannabis)
Kymmenen millilitran ketamiiniampulleja. Kukin ampulli sisältää 1g ketamiinia.
Kuivatettuja ketamiinikiteitä lasilla.
Norberto Menéndez

Norberto Menéndez vuonna 1961.
Norberto Menéndez (14. joulukuuta 1936 Buenos Aires – 26. toukokuuta 1994) oli argentiinalainen jalkapalloilija, pelipaikaltaan hyökkääjä. Menéndez voitti kuudesti Argentiinan pääsarjamestaruuden ensin kolmesti River Platen ja myöhemmin kolmesti Boca Juniorsin joukkueessa. Hän pelasi Argentiinan A-maajoukkueessa 14 ottelua ja teki niissä neljä maalia. Hän kuului joukkueen kokoonpanoon MM-kilpailuissa 1958, jossa hän pelasi kolmessa ottelussa täydet minuutit ja iski yhden maalin.
Aiheesta muualla

Kuvia tai muita tiedostoja aiheesta Norberto Menéndez Wikimedia Commonsissa
Argentiinan joukkue – Jalkapallon MM-kilpailut 1958
1 Carrizo
2 Dellacha
3 Vairo
4 Lombardo
5 Rossi
6 Varacka
7 Corbatta
8 Prado
9 Menéndez
10 Rojas
11 Labruna
12 Musimessi
13 Pérez
14 Edwards
15 Acevedo
16 Mouriño
17 Ramos Delgado
18 Boggio
19 Avio
20 Infante
21 Sanfilippo
22 Cruz
Valmentaja Stábile
KeyBank Center

| KeyBank Center |
| --- | --- |

Rakennuksen tiedot
Sijainti:  One Seymour Knox III Plaza, Buffalo, New York, 14203-3096
Koordinaatit:  42°52′30″N, 78°52′35″W
Rakennustyöt aloitettu:  4. marraskuuta 1994
Avattu:  21. syyskuuta 1996
Omistaja:  Erien piirikunta
Hoitaja:  Hockey Western New York, LLC
Kustannukset:  127,5 miljoonaa USD
Arkkitehti:  Ellerbe Becket (nyk. AECOM) Bergmann Associates PC Hamilton Houston Lownie Architects
Pääurakoitsijat:  Huber, Hunt & Nichols
Aiemmat nimet:  Crossroads Arena (suunnitteluvaihe-1996) Marine Midland Arena (1996–1999) HSBC Arena (2000–2011) First Niagara Center (2011-2016)
Käyttäjät
 Buffalo Sabres (NHL) (1996–) Buffalo Bandits (NLL) (1996–) Buffalo Destroyers (AFL) (1999–2003) Buffalo Blizzard (NPSL) (1996–2001) Buffalo Wings (RHI) (1997–1999) Rochester Americans (AHL) (valikoidut ottelut)  St. Bonaventure Bonnies (NCAA) (valikoidut ottelut) 
Katsojakapasiteetti
 Jääkiekko-ottelut: 18,595 (1996–1999), 18,690 (1999–2012), 19,070 (2012-) Konsertit: 18,500 Baseball-ottelut: 19,200 Painiottelut: 16,597 
Kentän mitat
 65 000 neliömetriä 
Lisää rakennusartikkeleitaArkkitehtuurin teemasivulla
KeyBank Center (aikaisemmin myös HSBC Arena, Marine Midland Arena ja First Niagara Center) on Yhdysvalloissa New Yorkin osavaltion Buffalossa sijaitseva jäähalli. Se on ollut NHL-joukkue Buffalo Sabresin kotiareena sen siirryttyä pois entisestä kotihallistaan Buffalo Memorial Auditoriumista, joka on sittemmin purettu. KeyBank Center on suurin sisäareena läntisessä New Yorkissa.
Jääkiekko-otteluissa halliin mahtuu 19 070 katsojaa. Sitä käyttää Buffalo Sabresin lisäksi Buffalo Bandits (NLL).
Kuvia

Sisäänkäynti
KeyBank Center ja Memorial Auditorium
Jumbotroni
French Connection -veistos
Aiheesta muualla

Kuvia tai muita tiedostoja aiheesta KeyBank Center Wikimedia Commonsissa
NHL-joukkueiden kotiareenat
| Läntinen konferenssi |  | Itäinen konferenssi |
| --- | --- | --- |
| Dallas Stars: American Airlines Center | Colorado Avalanche: Ball Arena | Nashville Predators: Bridgestone Arena | Winnipeg Jets: Canada Life Centre | Seattle Kraken: Climate Pledge Arena | Los Angeles Kings: Crypto.com Arena | St. Louis Blues: Enterprise Center | Anaheim Ducks: Honda Center | Arizona Coyotes: Mullett Arena | Vancouver Canucks: Rogers Arena | Edmonton Oilers: Rogers Place | San Jose Sharks: SAP Center at San Jose | Calgary Flames: Scotiabank Saddledome | Vegas Golden Knights: T-Mobile Arena | Chicago Blackhawks: United Center | Minnesota Wild: Xcel Energy Center |  | Tampa Bay Lightning: Amalie Arena | Ottawa Senators: Canadian Tire Centre | Washington Capitals: Capital One Arena | Montreal Canadiens: Centre Bell | Florida Panthers: FLA Live Arena | Buffalo Sabres: KeyBank Center | Detroit Red Wings: Little Caesars Arena | New York Rangers: Madison Square Garden | Columbus Blue Jackets: Nationwide Arena | Carolina Hurricanes: Lenovo Center | Pittsburgh Penguins: PPG Paints Arena | New Jersey Devils: Prudential Center | Toronto Maple Leafs: Scotiabank Arena |  Boston Bruins: TD Garden | New York Islanders: UBS Arena | Philadelphia Flyers: Wells Fargo Center |
Basarab

Basarab oli ruhtinassuku nykyisessä Romaniassa. Suku hallitsi Valakiaa 1300-luvulta vuoteen 1658, jolloin suvun mieslinja sammui. Naislinjan kautta nimen peri Brancoveanun suku, joka sai unkarilaisen kreivinarvon vuonna 1688 ja valtakunnanruhtinaan arvon vuonna 1695. Suvun ruhtinaallinen haara sammui vuonna 1833.
Tekoälyn suuntaaminen

Keinoja, joilla kehittynyt mutta väärin suunnattu tekoäly voisi pyrkiä kasvattamaan valtaansa. Vallan tavoittelua voi syntyä, koska valta on hyödyllinen lähes minkä tahansa tavoitteen saavuttamisessa.
Tekoälyn suuntaamisella tai tekoälyn linjaamisella (englannista AI alignment) pyritään ohjaamaan tekoälyjärjestelmiä ihmisten tarkoittamiin tavoitteisiin, mieltymyksiin tai eettisiin periaatteisiin. Tekoälyjärjestelmä katsotaan oikein suuntautuneeksi, jos se edistää tarkoitettuja tavoitteita. Suuntautumaton tekoälyjärjestelmä (tai huonosti suunnattu tekoälyjärjestelmä) pyrkii joihinkin tavoitteisiin, mutta ei niihin, joihin se oli alun perin tarkoitettu.
Tekoälysuunnittelijoille voi olla haastavaa suunnata tekoälyjärjestelmää, koska heille voi olla vaikeaa määrittää kaikki toivottu ja ei-toivottu käyttäytyminen. Välttääkseen vaikeuksia, suunnittelijat yleensä käyttävät yksinkertaisempia välitavoitteita, kuten ihmisten hyväksyntää. Mutta tämä lähestymistapa voi luoda porsaanreikiä, unohtaa tarvittavat rajoitukset tai palkita tekoälyjärjestelmän vain näyttämään suuntautuneelta.
Huonosti suunnatut tekoälyjärjestelmät voivat toimia virheellisesti tai aiheuttaa vahinkoa. Tekoälyjärjestelmät voivat löytää porsaanreikiä, jotka mahdollistavat niiden saavuttavan välitavoitteet tehokkaasti, mutta ei-toivotuilla, joskus haitallisilla tavoilla (palkintopetos). Ne voivat myös kehittää ei-toivottuja välineellisiä strategioita, kuten vallan tai selviytymisen tavoittelua, koska tällaiset strategiat auttavat niitä saavuttamaan annetut tavoitteensa. Lisäksi ne voivat kehittää ei-toivottuja emergenttejä tavoitteita, jotka voivat olla vaikeasti havaittavissa ennen järjestelmän käyttöönottoa, kun se kohtaa uudet tilanteet ja datan muodot.